ΓΡΑΠΤΗ ΕΡΩΤΗΣΗ E-3145/01

υποβολή: Jo Leinen (PSE) προς την Επιτροπή

(14 Νοεμβρίου 2001)

Θέμα: Η μεταφορά της οδηγίας 89/618/Ευρατόμ

1. Γνωρίζει η Ευρωπαϊκή Επιτροπή ότι παρά την ευρωπαϊκή οδηγία 89/618/Ευρατόμ(1), που δεν έχει μεταφερθεί στο γαλλικό εθνικό δίκαιο, η Γαλλική Δημοκρατία δεν έχει παράσχει μέχρι τώρα ενημέρωση στις γερμανικές αρχές σχετικά με τα σχεδιαζόμενα μέτρα εκτάκτου ανάγκης για την προειδοποίηση, την προστασία και τη διάσωση του πληθυσμού σε περίπτωση έκτακτου κινδύνου από ακτινοβολίες προερχόμενου από τον πυρηνικό αντιδραστήρα του Cattenom;

2. Τι προτίθεται να πράξει η Ευρωπαϊκή Επιτροπή εν όψει ιδιαιτέρως της σημερινής πραγματικότητας·

(1) ΕΕ L 357 της 7.12.1989, σελ. 31.

Κοινή απάντησητης κ. Wallstrm εξ ονόματος της Επιτροπήςστις γραπτές ερωτήσεις E-3124/01 και E-3145/01

(17 Ιανουαρίου 2002)

Με την ιδιότητά της ως φύλακα των συνθηκών, αποστολή της Επιτροπής είναι συγκεκριμένα να ελέγχει αν τα κράτη μέλη θεσπίζουν, όταν παρίσταται ανάγκη, εθνικά μέτρα προσαρμογής της κοινοτικής νομοθεσίας.

Σ'αυτό το πλαίσιο αποτέλεσαν αντικείμενο ελέγχου συμμόρφωσης εκ μέρους της Επιτροπής τα εθνικά μέτρα που θεσπίστηκαν από όλα τα κράτη μέλη και ανακοινώθηκαν στην Επιτροπή, για την προσαρμογή της οδηγίας 89/618/Ευρατόμ του Συμβουλίου, της 7ης Δεκεμβρίου 1989, σχετικά με την ενημέρωση του πληθυσμού για τα εφαρμοστέα μέτρα προστασίας τηςγείας και την ακολουθητέα συμπεριφορά σε περίπτωση εκτάκτου κινδύνου από ακτινοβολίες.

Κατά τον έλεγχο αυτόν, προέκυψε ότι η Γερμανία και η Γαλλία είχαν προσαρμόσει εν μέρει μόνο την εν λόγω οδηγία και έτσι κινήθηκαν διαδικασίες παράβασης εναντίον τους από την Επιτροπή. Επειδή οι εν λόγω αιτιάσεις περί μη συμμόρφωσης συνέχιζαν ναπάρχουν η Επιτροπή οδηγήθηκε στην πρόσφατη απόφασή της να καταθέσει προσφυγή στο Ευρωπαϊκό Δικαστήριο κατά των δύο αυτών κρατών μελών.

Πρόσφατα, η Γερμανία και η Γαλλία θέσπισαν εθνικές διατάξεις βαίνουσες προς την κατεύθυνση πλήρους προσαρμογής της εν λόγω οδηγίας στο αντίστοιχο εθνικό τους δίκαιο. Στην περίπτωση της Γερμανίας προέκυψε ότι το ανακοινωθέν κείμενο έθετε ένα τέρμα στις ανακινηθείσες αιτιάσεις και η Επιτροπή αποφάσισε κατά συνέπεια να παραιτηθεί της διαδικασίας ενώπιον του Δικαστηρίου. Σε ό,τι αφορά τη Γαλλία δύο διατάγματα που δημοσιεύτηκαν εφέτος δεν ρυθμίζουν στο σύνολό του το ζήτημα της μη συμμόρφωσης της κανονιστικής γαλλικής νομοθεσίας αναφορικά με την οδηγία 89/618/Ευρατόμ. Κατά συνέπεια, στην τελευταία αυτή περίπτωση η προσφυγή στο Ευρωπαϊκό Δικαστήριο εξακολουθεί να ισχύει και η νομικήπηρεσία της Επιτροπής εργάζεται επί του θέματος αυτού.

Αναφορικά με την εφαρμογή της οδηγίας 89/618/Ευρατόμ εκ μέρους των γαλλικών αρχών για τη συγκεκριμένη περίπτωση του πυρηνικού σταθμού παραγωγής ηλεκτρικής ενέργειας του Cattenom, η Επιτροπή δεν έλαβε γνώση τυχόν δυσχερειών που έχουν προκύψει μεταξύ γαλλικών και γερμανικών αρχών και οι οποίες συνδέονται με την αναγκαία συνεργασία των δύο αυτών χωρών για την εφαρμογή της οδηγίας σε σχέση προς τον θιγόμενο γερμανικό πληθυσμό.

Ωστόσο, και πέρα από τη συγκεκριμένη περίπτωση του Cattenom, η Επιτροπή επιθυμεί ναπογραμμίσει εδώ ότι το θέμα αυτό αποτελεί μία από τις ανακινηθείσες αιτιάσεις στα πλαίσια της διαδικασίας που κίνησε η Επιτροπή κατά της Γαλλίας αναφορικά με την οδηγία 89/618/Ευρατόμ, επειδή το κράτος μέλος αυτό δεν έχει αποδείξει στην πράξη την ύπαρξη των νομικών εκείνων μέσων με τα οποία θα εξασφαλίζονταν η εφαρμογή της οδηγίας στους θιγόμενους πληθυσμούς των γειτονικών κρατών μελών.